เเล้วให้กินยาทีมันไม้ให้หัวใจรั่วมันคือโรคอะไร
สวัสดีค่ะ โรคที่ทำให้เกิดข้ออักเสบและทำให้เกิดลิ้นหัวใจรั่ว น่าจะเป็น โรคไข้รูมาติก (rheumatic fever) ซึ่งเป็นโรคที่เกิดจากภาวะแทรกซ้อนจากการติดเชื้อแบคทีเรียที่มีชื่อว่า สเตรปโตค็อกคัส (beta-hemolytic streptococcus group A) ที่ทำให้เกิดคอหอยอักเสบ หรือต่อมทอนซิลอักเสบ โดยผู้ที่มีการติดเชื้อโรคตัวนี้ที่ลำคอ หากไม่ได้รับการรักษาอย่างถูกต้อง คือการทานยาปฏิชีวนะให้ครบ 10 วันเป็นอย่างน้อย เชื้อโรคก็จะอยู่ในร่างกาย และอาจไปกระตุ้นให้ร่างกายมีปฏิกิริยาทางภูมิคุ้มกัน และเกิดผลแทรกซ้อนตามมา คือ เกิดการอักเสบของอวัยวะต่างๆ ได้แก่- ข้ออักเสบ จึงทำให้มีอาการปวดข้อ ข้อบวม- ลิ้นหัวใจอักเสบ ทำให้เกิดลิ้นหัวใจรั่ว หรือตีบก็ได้ หรืออาจเกิดกล้ามเนื้อหัวใจอักเสบ ทำให้หัวใจวายได้- ความผิดปกติของรับประสาท ทำให้เกิดอาการเคลื่อนไหวผิดปกติ (Sydenham’s chorea) มีกลา้มเนื้ออ่อนแรง และมีอารมณ์เปลี่ยนแปลง- มีตุ่มที่ผิวหนัง (Subcutaneous nodule) หรือผื่นที่ผิวหนัง (Erythema marginatumดังนั้น เมื่อตรวจพบเป็นโรคไข้รูมาติก การรักษาคือการให้ยาปฏิชีวนะเพื่อกำจัดเชื้อแบคทีเรียสเตรปโตค็อกคัส รวมทั้งให้ยาการป้องกันการติดเชื้อเป็นประจำต่อเนื่องตลอดไป นอกจากนี้ ก็ต้องให้การรักษาภาวะแทรกซ้อนที่เกิดขึ้น คือข้ออักเสบและลิ้นหัวใจรั่ว โดยรักษาตามระดับความรุนแรงของอาการที่เป็นอยู่ค่ะ